Nezabudnutí susedia
Spomienkový deň holokaustu a rasového násila
V piatok 8. septembra 2023 sa naši žiaci 9. ročníka zúčastnili pietnej spomienky pri príležitosti spomienkového dňa holokaustu a rasového násilia pod názvom Nezabudnutí susedia.
Udalosť sa uskutočnila v kostole Evanjelickej cirkvi a.v. v Krupine, kde na začiatku pán farár Mgr. Miroslav Dubek privítal hostí a oboznámil ich s programom spomienkového dňa. Potom sme si minútou ticha pripomenuli obete holokaustu a rasového násilia a následne sme mali možnosť vypočuť si zaujímavé príhovory od preživšieho Ladislava Welwarda, od emeritného arcibiskupa Róberta Bezáka a aj od rabína M.B. Kapustina.
V závere programu boli prečítané mená všetkých obetí holokaustu z Krupiny a aj mená ľudí, ktorí sa podieľali na záchrane prenasledovaných počas obdobia 2. svetovej vojny.
Ďakujeme pánovi farárovi Dubekovi za pozvanie a bolo nám cťou byť súčasťou pietnej spomienky pri príležitosti Dňa obetí holokaustu a rasového násilia.